
Par Cēsu novada kopienu iniciatīvu projektu konkursa nolikuma apstiprināšanu 
Ziņo J.Rozenbergs, domes priekšsēdētājs

Atbilstoši Pašvaldību likuma 5. panta pirmo  daļu pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.
Lai veicinātu kopienu iniciatīvas un sabiedrības līdzdalību Cēsu novadā un sekmētu kopienu projektu realizāciju, finansiāli atbalstītu kopienu iniciētus un sagatavotus projektus, kas tapuši pēc iedzīvotāju, kopienu vai biedrību, nodibinājumu iniciatīvas, tikai dome var lemt par kārtību, kādā izpildāmas pašvaldības brīvprātīgās funkcijas un nosakāmas par to izpildi atbildīgās amatpersonas, kā arī sniedzami pārskati par šo funkciju izpildi. Pamatojoties uz Pašvaldību likuma 5. pantu, ievērojot Sociālo, veselības un sabiedrības iesaistes jautājumu komitejas 04.06.2026. atzinumu (protokols Nr.6), Finanšu komitejas 11.06.2026. atzinumu (protokols Nr.7), Cēsu novada dome, ar 19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav,  nolemj:
1. Apstiprināt Cēsu novada kopienu iniciatīvu projektu konkursa nolikumu, saskaņā ar pielikumu.
1. Uzdot Cēsu novada pašvaldības izpilddirektorei organizēt nepieciešamās darbības saistībā ar šī lēmuma izpildi. 
1. Uzdot Cēsu novada pašvaldības izpilddirektoram izdot rīkojumu par konkursa vērtēšanas komisijas sastāvu.
1. Kontroli par lēmuma izpildi veic Cēsu novada pašvaldības izpilddirektors.

